Държавен вестник, бр. 83, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  83
4. минималното време за почивка, което е 
осигурено преди следващо полетно дежурство, 
което започва от основната база, е по-голямото 
по времетраене измежду удвоеното предходно 
работно време или 24 часа;
5. минималното време за почивка, което е 
осигурено преди започване на следващо полетно 
дежурство, при полети от летища, различни от 
основната база, е по-голямото по времетраене 
измежду удвоеното предходно дежурно време 
или 20 часа.
(4) Съгласно т. 1.2 от OPS 1.1115 от подчаст 
Р на приложение III към Регламент (ЕИО) 
№ 3922/1991 г. се допуска дежурство, надвиша­
ващо границите, определени в OPS 1.1105 от 
подчаст Р на приложение III към Регламент 
(ЕИО) № 3922/1991 г., когато е осигурено уве­
личаване на основния кабинен екипаж в размер 
на половината от неговите членове.
(5) При прилагането на ал. 4 времето за 
почивка на член от кабинния екипаж трябва 
да е не по-малко от 2 часа при осигурени ус­
ловия за почивка и при спазване на другите 
изисквания, регламентирани в OPS 1.1115-1.1.
(6) Съгласно OPS 1.1125 т. 1.3 от подчаст 
Р на приложение III към Регламент (ЕИО) 
№ 3922/1991 г. в случаите, когато веднага след 
периода на резерв на летището започне изпъл­
нение на полетни задължения, максималното 
полетно дежурство не може да превишава 16 
часа, като в тях е включено и времето, прекарано 
в резерв, при спазване на ограниченията, посо­
чени в OPS 1.1105, т. 2.3 – 2.7. Минималното 
време за почивка, което следва да се осигури 
преди следващо полетно дежурство, е по-го­
лямото по времетраене измежду предходното 
максимално полетно дежурство или 12 часа.
(7) Съгласно OPS 1.1125, т. 1.4 от подчаст 
Р на приложение III към Регламент (ЕИО) 
№ 3922/1991 г. минималното време за почивка 
след резерв на летището, когато резервът не 
води до изпълнение на полетни задължения 
и което следва да се осигури преди следващо 
полетно дежурство, започващо от основната 
база, е по-голямото по времетраене измежду 
времето в резерв или 12 часа.
(8) Съгласно OPS 1.1125 т. 2 от подчаст 
Р на приложение III към Регламент (ЕИО) 
№ 3922/1991 г. относно времето на резерв на 
летището се прилагат и следните правила:
1. индивидуалното разписание на полетите 
на всеки член на екипажа се предоставя не по-
късно от 48 часа преди започване на работното 
време, включително и времето за резерв, като 
се определят началото и краят на времето на 
резерв; при необходимост авиационният опе­
ратор може да възложи на член на екипажа 
изпълнение на извънреден полет и с по-кратко 
предизвестие, но само с неговото съгласие и 
при спазване на всички изисквания за почивка 
преди изпълнението на полета; подобно назна­
чаване на извънреден полет може да стане за 
даден член на екипажа не повече от един път 
за всеки 7 последователни дни;
2. освен резерв на летището операторът 
може да определи резерв в хотел или в дома;
3. максималното време в резерв не може да 
превишава 12 часа в денонощие при осигурени 
условия за почивка на легло, в домашни или 
хотелски условия;
4. работното време на екипаж, който е бил 
в резерв, не може да превишава 20 часа, като в 
тях е включено и времето, прекарано в резерв;
5. времето за резерв се включва в общото 
време за дежурство в съответствие с т. 1.1 от 
OPS 1.1100 от подчаст Р на приложение III към 
Регламент (ЕИО) № 3922/1991 г.“
§ 3. В чл. 21 думите „съгласно приложение 
№ 5 (JAA форма 100)“ се заличават.
§ 4. Създава се чл. 62:
„Чл. 62. (1) Главният директор на ГД „ГВА“ 
или оправомощено от него длъжностно лице 
предоставят одобрения, които се документират 
и са съответно подходящи за планираната цел. 
Одобренията предвиждат специфични условия 
за авиационния оператор и се прибавят към 
неговото САО или се предоставят в друг писмен 
вид, включително (ако е подходящо) и датата, 
на която изтича валидността на одобрението. 
Случаите, когато е необходимо предоставянето 
на нарочно одобрение от главния директор на 
ГД „ГВА“ или оправомощено от него длъжностно 
лице, са посочени в приложение III към Ре­
гламент (ЕИО) № 3922/1991 г. и в приложение 
№ 12. За да се позове на правата по даденото 
одобрение, авиационният оператор следва да 
притежава копие от него.
(2) Авиационният оператор подава заявление 
до главния директор на ГД „ГВА“ или опра­
вомощено от него длъжностно лице, в което 
посочва исканото одобрение. Чрез такова за­
явление (което се включва в спецификациите 
към САО) се одобряват условията за ETOPS 
(полет с увеличена продължителност), AWOPS 
(полети при всякакви метеорологични условия), 
HEMS (вертолетно обслужване при спешни 
медицински дейности), PRNAV (прецизна зо­
нална навигация), MEL (списък на минимално 
оборудване), RVSM (намален минимум за вер­
тикална сепарация), BRNAV (базова зонална 
навигация) и превозването на опасни товари. 
По преценка на главния директор на ГД „ГВА“ 
или оправомощено от него длъжностно лице 
към заявленията се прилагат съответните ква­
лификационни изисквания и програми за обу­
чение на персонала на авиационния оператор.
(3) Одобренията, отнасящи се до MEL (списък 
на минимално оборудване), се предоставят от 
главния директор на ГД „ГВА“ или оправомо­
щено от него длъжностно лице в съответствие 
с изискванията на JAR MMEL/MEL, секция 
1 и 2, и всяка последваща негова редакция 
(приложение № 13).“
§ 5. Приложение № 5 към чл. 21 се отменя.
§ 6. Създават се приложения № 12 и 13: